wickkiey/tamil-wikipedia-chunked huggingface dataset:
# ஓசோன்

## இயற்பியல் பண்புகள்

பெரும்பாலானவர்கள் காற்றில் ஒரு மில்லியனில் 0.01 பங்கு (0.01 ppm) இருந்தாலே உணரமுடியும். மில்லியனில் 0.1 முதல் 1 பங்கு அளவு முகர நேர்ந்தால் தலைவலியும், கண் எரிச்சலும், மூச்சுக்குழல் அரிப்புணர்வும் பெறுவர்.
வெப்பநிலை -112&nbsp;°செ இல் இது கரிய நீல நீர்மமாக மாறுகின்றது. இன்னும் கீழான வெப்பநிலையில் -193&nbsp;°செ இல் கருமை மிக்க கத்தரிப்பூ நிறத்தில் திண்மமாக மாறுகின்றது.
ஓசோன் மென்எதிர்வ காந்தத் தன்மை (diamagnetic) கொண்டது.
# ஓசோன்

## வினைகள்

ஓசோன் மிகவும் சக்திவாய்ந்த ஆக்சிசனேற்ற முகவராக அறியப்படுகிறது. ஆக்சிசனைக் காட்டிலும் மிகவும் வலுவானதாகவும் கருதப்படுகிறது. அதிகமான அடர்த்தி நிலைகளில் ஓசோன் நிலைப்புத்தன்மை அற்றதாகச் சிதைவடைந்து சாதாரணமான ஈரணு ஆக்சிசன் மூலக்கூறாக மாறிவிடுகிறது. வெப்பநிலை, ஈரப்பதம் மற்றும் காற்று இயக்கம் போன்ற வளிமண்டல சூழல்களுக்கு ஏற்ப ஓசோனின் அரை வாழ்வுக்காலம் மாறுபடுகிறது. வாயுவை நகர்த்தக் கூடிய வகையில் ஒரு மின்விசிறியுடன் கூடிய முத்திரையிடப்பட்ட அறையில் இருக்கும் ஓசோன் வாயுவின் அரை வாழ்வுக் காலம் அறை வெப்ப நிலையில் சுமார் ஒரு நாள் எனக் கூறப்படுகிறது. வளிமண்டல சூழலில் ஓசோன் வாயுவின் அரை ஆயுட்காலம் அரைமணி நேரம் மட்டுமே என சில உறுதிப்படுத்தப்படாத தகவல்கள் தெரிவிக்கின்றன  
:2 → 3  
வெப்ப நிலை அதிகரிக்கும்போது இவ்வினையின் வேகமும் வேகமாக அதிகரிக்கின்றது. ஓசோனை எரிவிக்க ஒரு தீப்பொறியின் தூண்டல் கூட போதுமானதாகும். மோலார் அடர்த்தி 10% அல்லது அதற்கு மிகையான அடர்த்திகளில் இத்தீப்பற்றல் தோன்றுகிறது .
ஆக்சிசனிலிருந்து உருவாக்கப்படும் மின்வேதியியல் மின்கலன்களில் நேர்மின்வாயில் ஓசோன் மின்வேதியியல் முறையில் உற்பத்தி செய்யப்படுகிறது. ஆராய்ச்சி நோக்கில் சிறிய அளவில் தேவைப்படும் நிகழ்வுகளில் ஓசோன் இம்முறையில் தயாரித்துக் கொள்ளப்படுகிறது.
(g) + 2H<sup>+</sup> + 2e<sup>−</sup> ←→ (g) + E°= 2.075V  
ஆப்மான் வாயு உபகரணத்தில் தண்ணிரை நீராற்பகுக்கும் போது இவ்வினை ஒரு விரும்பத்தகாத வினையாகப் பார்க்கப்படுகிறது. மின் அளவு தேவக்கு அதிகமாக இங்கு பயன்படுத்தப்படுகிறது.
# ஓசோன்

## வினைகள்

### உலோகங்களுடன் வினை

தங்கம், பிளாட்டினம், இரிடியம் உலோகங்கள் நீங்கலாக மற்ற உலோகங்கள் அனைத்தையும் ஓசோன் ஆக்சிசனேற்றம் அடையச் செய்கிறது. உலோகங்கள் அவற்றின் அதிகபட்ச ஆக்சிசனேற்ற நிலையில் உலோக ஆக்சைடுகளாக ஆக்சிசனேற்றம் அடைகின்றன. உதாரணமாக,  
: + → +
# ஓசோன்

## வினைகள்

### நைட்ரசன் மற்றும் கார்பன் சேர்மங்களுடன் வினை

நைட்ரிக் ஆக்சைடை நைட்ரசன் டை ஆக்சைடாக ஓசோன் ஆக்சிசனேற்றுகிறது:
: NO + → +
இவ்வினை வேதியியல்வொளிர்திறனுடன் நிகழ்கிறது. மேலும் ஆக்சிசனேற்றமடைகிறது:
: + → +
உருவாகும் சேர்மம் உடன் வினைபுரிந்து உருவாகிறது.
NO<sub>2</sub>, ClO<sub>2</sub> மற்றும் வாயுக்களில் இருந்து திண்ம நைட்ரோனியம் பெர்குளோரேட்டு உருவாகிறது.
: + + 2 → + 2
ஓசோன் அமோனிய உப்புகளுடன் வினைபுரிவதில்லை. ஆனால் இது அமோனியாவை அமோனியம் நைட்ரேட்டாக ஆக்சிசனேற்றம் அடையச் செய்கிறது.
: 2 + 4 → + 4 +
அறை வெப்ப நிலையிலும் கூட ஓசோன் கார்பனுடன் வினைபுரிந்து கார்பன் டை ஆக்சைடைக் கொடுக்கிறது.
: C + 2 → + 2
# ஓசோன்

## வினைகள்

### கந்தகச் சேர்மங்களுடன்

சல்பைடுகளை ஓசோன் சல்பேட்டுகளாக ஆக்சிசனேற்றம் செய்கிறது. எடுத்துக்காட்டாக, ஈய(II) சல்பைடு ஓசோனால் ஈய(II) சல்பேட்டாக ஆக்சிசனேற்றம் செய்யப்படுகிறது  
: PbS + 4 O<sub>3</sub> → PbSO<sub>4</sub> + 4 O<sub>2</sub>  
ஓசோன், நீர், தனிம நிலை கந்தகம் அல்லது கந்தக டை ஆக்சைடு ஆகியனவற்றைப் பயன்படுத்தி கந்தக அமிலம் தயாரிக்க இயலும்:  
: S + H<sub>2</sub>O + O<sub>3</sub> → H<sub>2</sub>SO<sub>4</sub>
: 3 SO<sub>2</sub> + 3 H<sub>2</sub>O + O<sub>3</sub> → 3 H<sub>2</sub>SO<sub>4</sub>  
நிலையில் ஓசோன் ஐதரசன் சல்பைடுடன் வினைபுரிந்து கந்தக டை ஆக்சைடாக உருவாகிறது.  
: H<sub>2</sub>S + O<sub>3</sub> →  
SO<sub>2</sub> + H<sub>2</sub>O  
நீரிய நிலையில் இரண்டு அடுத்தடுத்த வினைகள் நிகழ்கின்றன. ஒரு வினையில் தனிம நிலை கந்தகமும், மற்றொரு வினையில் கந்தக அமிலமும் தோன்றுகின்றன.  
: H<sub>2</sub>S + O<sub>3</sub> → S + O<sub>2</sub> + H<sub>2</sub>O
: 3 H<sub>2</sub>S + 4 O<sub>3</sub> → 3 H<sub>2</sub>SO<sub>4</sub>
# நெமிட்டெரைடீ

**நெமிட்டெரைடீ** *(Nemipteridae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும்.  
இந்தியப் பெருங்கடல், மேற்குப் பசிபிக் பெருங்கடல் பகுதிகளின் வெப்பவலயப் பகுதிகளில் காணப்படுகின்றது. இவற்றுட் பெரும்பாலான இனங்கள் நீரடித் தளத்தில் காணப்படும் சிறு உயிரினங்களை உண்டு வாழ்கின்றன. தலைக்காலிகள், புறஓட்டு உயிரினங்கள், பல்நுண்முள் புழுக்கள் போன்றவை இவற்றுக்கு உணவாகின்றன. சில இனங்கள் மிதப்புயிர்களையும் உணவாகக் கொள்வதுண்டு.
# நெமிட்டெரைடீ

## இனங்கள்

இக் குடும்பத்தில் ஐந்து பேரினங்களுக்குள் அடங்கிய 60 இனங்கள் உள்ளன.  
பேரினங்கள்:
- *நெமிட்டெரசு* *(Nemipterus)*
- *பராசுக்கொலோப்சிசு* *(Parascolopsis)*
- *பென்டாப்போடசு* *(Pentapodus)*
- *இஸ்கீவியசு* *(Scaevius)*
- *இஸ்கோலோப்சிசு* *(Scolopsis)*
# வகைப்படுத்தல்

**வகைப்படுத்தல்** என்பது ஒத்த பண்புள்ள உறுப்பினர்களை (பொருட்கள், கருத்துக்கள்) ஒரு குறிப்பிட்ட நோக்குக்காக ஒரு வகைக்குள் அல்லது பகுப்புக்குள் சேர்த்தல் ஆகும். வகைப்படுத்தல் பொருட்களை அல்லது கருத்துக்களை அடையாளப் படுத்தி, வேறுபடுத்தி புரிந்து கொள்ள உதவுகிறது. மனிதன் சிந்திக்கையில் வகைப்படுத்தல் ஓர் இயல்பான அடிப்படைச் செயற்பாடு. முறைப்படுத்தி துல்லியமாக வகைப்படுத்துவது ஒரு சிக்கலான செயற்பாடு. உயிரினங்கள், வேதிப் பொருட்கள், வானியல் பொருட்கள், கல்வித்துறைகள், நூல்கள், மொழிகள், தொழிற்துறைகள், நோய்கள் என பலவகைப் பொருட்களை வகைப்படுத்துதல் அவசிமாகிறது.
# வகைப்படுத்தல்

## வகைப்படுத்தல் ஏன் தேவை

### ஒழுங்கமைப்பு

வகைப்படுத்துதல் பெருந்தொகை தகவலை பிரித்து ஒழுங்குபடுத்திக் கையாள உதவுகிறது. எ.கா உலகில் பல மில்லியன் உயிரினங்கள் வசிக்கின்றன. பாரை மீன் என்றவுடன், அது நீரில் வாழும், அதை சில வேளை மனிதர் உணவாகக் கொள்ளலாம் என்று ஊகிக்க முடியும். இதற்கு வகைப்படுத்தல் ஒழுங்கமைப்பு உதவுகிறது.
# வகைப்படுத்தல்

## வகைப்படுத்தல் ஏன் தேவை

### மீட்டெடுத்தல்

ஒரு நூலகத்தில் பல்லாயிரக்கணக்கான நூல்கள் உள்ளன. புது நூல்கள் மேலும் சேர்க்கப்படலாம். நூல்கள் வெளியிடப்படும் அல்லது கிடைக்கும் காலப்படி வரிசையாக ஒழுங்கமைத்தால், ஒரு குறிப்பிட்ட துறை பற்றி அறிய நூல்களை மீட்டெப்பது சிரமமாகும். ஆகையால் நூல்கள் துறை/தகவல் வாரியாக இலக்கங்கள் இட்டு வகைப்படுத்தப்படுகின்றன. கணினியில் மீட்டெடுத்தல் தேடல் மூலம் இலகுவாக்கப்பட்டாலும், தகவலை browse செய்ய வகைப்படுத்தல் உதவுகிறது.
# வகைப்படுத்தல்

## வகைப்படுத்தல் ஏன் தேவை

### வரையறைகள், உறவுகள்

வகைப்படுத்தல் மூலம் ஒவ்வொரு உறுப்புக்களுக்கும் இடையே உள்ள உறவு பற்றி தெளிவாக வரையறைகளை செய்ய முடியும்.
# வகைப்படுத்தல்

## துறை வாரியாக வகைப்படுத்தல் முறைமைகள்

### உயிரினங்கள்

*முதன்மைக் கட்டுரை: உயிரினங்களின் அறிவியல் வகைப்பாடு*
# வகைப்படுத்தல்

## துறை வாரியாக வகைப்படுத்தல் முறைமைகள்

### வேதியியல்

- :en:Chemical classification
- தனிம அட்டவணை
# வகைப்படுத்தல்

## துறை வாரியாக வகைப்படுத்தல் முறைமைகள்

### கணிதம் கல்வித்துறை

கணித இயல் வகைப்பாடு
# வகைப்படுத்தல்

## துறை வாரியாக வகைப்படுத்தல் முறைமைகள்

### நோய்கள்

நோய்களுக்கும் தொடர்புடைய நலச் சிக்கல்களுக்குமான சர்வதேச புள்ளிவிவர வகைப்பாடு
# வகைப்படுத்தல்

## துறை வாரியாக வகைப்படுத்தல் முறைமைகள்

### நூலகம்

- Ranganathan Colon classification
- டூயி தசம வகைப்படுத்தல்
- Library of Congress Classification
# வகைப்படுத்தல்

## துறை வாரியாக வகைப்படுத்தல் முறைமைகள்

### மொழிகள்

*முதன்மைக் கட்டுரை: மொழிகளும், மொழிக் குடும்பங்களும்*
# வகைப்படுத்தல்

## துறை வாரியாக வகைப்படுத்தல் முறைமைகள்

### தொழிற்துறைகள்

*அனைத்துலக தொழிற்துறை வகைப்பாடு சீர்தரம்*
# வகைப்படுத்தல்

## வகைப்படுத்தல் சிக்கல்கள்

ஒரு நூலகத்தில் பல்லாயிரக்கணக்கான நூல்கள் உள்ளன. புது நூல்கள் மேலும் சேக்கப்படலாம். நூல்கள் வெளியிடப்படும் அல்லது கிடைக்கும் காலப்படி வரிசையாக ஒழுங்கமைத்தால், ஒரு குறிப்பிட்ட துறை பற்றி அறிய நூல்களை மீட்டெப்பது சிரமாகும். ஆகையால் நூல்கள் துறை/தகவல் வாரியாக இலக்கங்கள் இட்டு வகைப்படுத்தப்படுகின்றன. கணினியில் மீட்டெடுத்தல் தேடல் மூலம் இலகுவாக்கப்பட்டாலும், தகவலை browse செய்ய வகைப்படுத்தல் உதவுகிறது.
# வகைப்படுத்தல்

## இவற்றையும் பாக்க

- விக்கிப்பீடியா:வகைபடுத்துதல்
- விக்கிப்பீடியா:இயல் தலைப்புகளின் பட்டியல்
# பேர்சிஃபார்மீசு

**பெர்சிபார்மிசு** (*Perciformes*)(/ˈpɜːrsɪˌfɔːrmiːz/), என்பது பெர்கோமார்பா அல்லது அகாந்தோப்டெரி என்றும் அழைக்கப்படுகிறது. இது கதிர் மீனின் ஒரு வரிசை அல்லது மீப்பெரும் வரிசை ஆகும். இதனை ஒற்றை வரிசையாகக் கருதினால், இவை முதுகெலும்பு உயிரிகளை மிக அதிகமாக கொண்டுள்ள வரிசையாகும், இதில் 41% எலும்பு மீன்கள் உள்ளன. பெர்சிபார்மிசு என்றால் "பரண் போன்றது" என்று பொருள். பெர்சிபார்மிசு என்பது "பரண் போன்ற" பெர்கோமார்பு மீன்களை கொண்ட உட்கிளையான பெர்கோமார்பாவில் உள்ள ஒரு வரிசையாகும். இவை அனைத்து நீர்வாழ் சுற்றுச்சூழல் அமைப்புகளிலும் காணப்படும். சுமார் 10,000 சிற்றினங்கள் இந்தக் குழுவில் உள்ளன.
இந்த வரிசையில் சுமார் 160 குடும்பங்கள் உள்ளன. இது முதுகெலும்புகளுக்குள் இருக்கும் எந்த வரிசையினைக் காட்டிலும் அதிகம் ஆகும். இது 7 மிமீ (1⁄4 அங்குலம்) அளவுடைய *சிண்ட்லேரியா பிரீவிபிங்குயிசு* முதல் 5 மீ (15 அடி) நீளமுடைய மார்லின் வரையிலான முதுகெலும்புகளின் மிகவும் மாறுபட்ட அளவிலான மீன்களைக் கொண்ட வரிசையாகும். கிரெட்டேசியசின் பிற்காலத்தில் முதன் முதலாகத் தோன்றி பல்வேறு வகையில் பரவிக் காணபப்டுகின்றன.
இந்த குழுவின் நன்கு அறியப்பட்ட மீன்களாக பெர்ச் மற்றும் ஈட்டி மீன் (பெர்சிடே), கொடுவா மற்றும் களவாய் மீன் (செர்ரானிடே) உள்ளன.
# பேர்சிஃபார்மீசு

## பண்புகள்

முதுகு மற்றும் குத துடுப்புகள் முன்புற முள்ளெலும்பு மற்றும் பின்புற மென்மையான-கதிர் பகுதிகளாக பிரிக்கப்படுகின்றன. இவை பகுதி அல்லது முழுமையாக பிரிக்கப்படலாம். இடுப்பு துடுப்புகள் வழக்கமாக ஒரு முள்ளெலும்பு மற்றும் ஐந்து மென்மையான கதிர்களைக்கொண்டுள்ளன. இவை வழக்கத்திற்கு மாறாக கன்னத்தின் கீழ் அல்லது வயிற்றின் கீழ் முன்னோக்கி அமைந்துள்ளன. செதில்கள் பொதுவாக டீனாய்டு செதிகளாகவும் (தொடுவதற்கு கடினமானது), இருப்பினும் சில நேரங்களில் இவை சைக்ளோயிட் செதில்களாகவும் (தொடுவதற்கு மென்மையானது) அல்லது வேறுவிதமாகவும் மாற்றியமைக்கப்பட்டுள்ளன.
# செவ்வூதா

**செவ்வூதா** அல்லது **கத்தரிப்பூ நிறம்** (Purple) என்பது சற்று சிவப்பு கலந்த ஊதா அல்லது நீல நிறம். கத்தரிக்காய்ச் செடியின் பூவின் நிறத்தைக் கொண்டு இது கத்தரிப்பூ நிறமென அழைக்கப்படுகின்றது. ஒளி அலைகளில் செவ்வூதா அல்லது அண்மைய புற ஊதாக் கதிர்கள் என்பது 380-420 நானோமீட்டர் அலைநீளம் கொண்டவை. இவற்றை கண்ணால் பார்ப்பது கடினம். செந்நீலம், ஊதா (violet) என்பனவும் இந்த நிறத்தை ஒத்த நிறங்களாகும்.
# செவ்வூதா

## இனமான நிறங்கள்

செவ்வூதா அல்லது அண்மைய புற ஊதா என்பது கண்ணால் காண இயலாத நிறம் என்றாலும், சிவப்பு-பச்சை-நீல என்னும் நிற வெளியில், கீழ்க்காணும் மூன்று நிறங்களும் இனமான நிறாமாகும்.
# ஊதா

**ஊதா** (Violet) என்பது நீலம் கலந்த கருஞ்சிவப்பு (purple) நிறத்தைக் குறிக்கும் ஒரு நிறமாகும். இது Violet என்றழைக்கப்படும் ஒரு பூக்கும் தாவரத்தின் பெயரை ஒட்டி பெயரிடப்பட்டுள்ளது.
# ஊதா

## அறிவியல் அடிப்படையில் ஊதா

### ஒளியியல்

நிறமாலை இல் உள்ள கண்களுக்கு புலப்படக்கூடிய நிறங்களில் இது இறுதி நிறமாகும், அதாவது விலகல் கூடிய நிறமாகும். இது நிறமாலையில் நீலத்திற்கும் கண்களுக்குப் புலப்படாத புற-ஊதாக் கதிரிற்கும் இடையில் அமைந்துள்ளது. இது மற்றைய கண்களுக்கு புலப்படக்கூடிய நிறங்களிலும் குறுகிய அலைநீளத்தைக் கொண்டது. இதன் அலை நீளம் 380 மற்றும் 450 நனோமீற்றர்கள் ஆகும்.  
ஓவியர்களால் பின்பற்றப்படும் மரபுவழி வண்ணச் சக்கரத்திலும் கூட நீலத்திற்கும் சிவப்புக்கும் இடையில் தான் ஊதா அமைந்துள்ளது. ஆகவே தான் ஊதா நிறம் சிவப்பு மற்றும் நீல நிறங்களைக் கலப்பதனூடாகப் பெறப்படுகின்றது.
# மஞ்சள் (நிறம்)

**மஞ்சள்** சட்டென்று கண்ணுக்குப் புலப்படும் நிறம். இதனாலேயே எச்சரிக்கை அறிவிப்புகள் மஞ்சள் நிறப்பலகைகளில் எழுதப்படுகின்றன.
# மஞ்சள் (நிறம்)

## வெப்ப மண்டலப் பகுதி

வெப்ப மண்டலப் பகுதிகளில் பழுத்த இலை மஞ்சளாக இருப்பதும், குளிர் நாடுகளில் இலையுதிர் காலத்தில் மேப்பிள் போன்ற மரங்களின் இலைகள் பசியம் அற்று, மஞ்சளாகவ்வோ சிவப்பாகவோ மாறும்.
# மஞ்சள் (நிறம்)

## ஒளியலைகள்

கண்ணின் மணியின் பின்னே, விழித்திரையில் உள்ள ஒளி உணரும் நுண்கூம்புகளில் நெட்டலை (அலைநீளம் கூடியது), நடு அலை வரிசைகள் இரண்டையும் உணரும் நுண்கூம்புகளை ஏறத்தாழ ஈடாக தூண்டுகின்றது. ஆனால் சிற்றலை (சிறிய அலைநீளம் கொண்டவை) உணரிகளைத் தூண்டுவதில்லை. அதாவது சிவப்பு, பச்சை போன்ற நிறங்களுக்கான ஒளியலைகள் சற்று நீளமான அலைகள் - அத்தகு நெட்டலைகளால் தூண்டப்படுகின்றன, ஆனால் ஊதா போன்ற சிற்றலைகளால் தூண்டப்ப்படுவதில்லை.
ஏறத்தாழ 570–580 நானோமீட்டர் அலைநீளம் கொண்ட ஒளியலைகள் மஞ்சள் நிறம் தருகின்றன.
# மஞ்சள் (நிறம்)

## ஒளியலைகள்

### நாடுகளின் கொடிகளில் மஞ்சள் நிறம்

உலகின் மிகப்பெரிய மற்றும் சிறந்த நாடுகளில் பயன்படுத்தப்படுகின்ற அவர்களின் நாட்டுக் கொடியில் (சீனா, இந்தியா, பிரேசில்) மஞ்சள் அல்லது தங்க நிறம் பயன்படுத்தப்பட்டுள்ளது.
# விக்கிப்பீடியா:ஆலமரத்தடி/தொகுப்பு19

## பெங்களூரில் தமிழ் விக்கிப்பீடியா கருத்தரங்கம்

பெங்களூரில் இந்திய அறிவியல் கழகத்தில் ஒரு 2-3 மணி நேர **தமிழ் விக்கிப்பீடியா - ஒரு முன்னுரை** என்ற கருத்தரங்கத்திற்கு அனுமதி கோரியிருந்தேன், இன்று அனுமதி கிடைத்துவிட்டது :). இந்த கருத்தரங்கம் இவ்வளாகத்தில் இருக்கும் சுமார் 60 தமிழை தாய் மொழியாகக் கொண்ட ஆராய்ச்சி மாணவர்களுக்கு தமிழ் விக்கிப்பீடியாவை பற்றியும் மற்றும் அவர்கள் பங்களிப்பை எப்படி செய்யவேண்டும் என்ற விடயங்களை தெரிவிக்க வேண்டி நடத்த திட்டமிட்டுள்ளேன். இதை பற்றி திரு சுந்தரிடமும் உரையாடினேன், இதில் பங்கு பெற அவருடைய ஆவலை தெரிவித்ததுடன் மேலும் சிவகுமார், ரவி மற்றும் பெங்களுரில் இருக்கும் மேலும் சிலரையும் அழைக்கலாம் எனக்கூறியிருந்தார். இந்நிகழ்ச்சி பிப்ரவரி திங்களில் ஏதேனும் ஒரு சனிக்கிழமையில் (பெரும்பாலும் 3/4 சனியில்) நடக்கும். இதில் முக்கியமாக ஒலி ஒளியுடன் உரையாட நபர்கள் தேவை.இது சம்பந்தமாக அனைவரது கருத்துகளை பெறவிருப்புகின்றேன். --கார்த்திக் 17:59, 16 ஜனவரி 2009 (UTC)  
:அருமை, கார்த்திக். கொஞ்ச நேரம் முன்னாடி தான் http://thamizha.com முகுந்தும் பெங்களூரில் விக்கி அறிமுகப்பட்டறை நடத்துவது பற்றி சொல்லி இருந்தார். சுந்தர் போக சந்தோசு குருவும் (தொடக்க கால தமிழ் விக்கி ஆர்வலர்) பெங்களூரில் இருக்கிறார். இன்னும் பல இந்திய விக்கி ஆர்வலர்களும் பெங்களூரில் இருப்பார்கள். இடம், கணினி வசதி இருக்கும் பட்சத்தில் இந்திய அறிவியல் கழகத்துக்கு வெளியில் உள்ள ஆட்களும் கலந்து கொள்ள இயலுமாறு செய்தால் நன்றாக இருக்கும். என்னால் பெங்களூருக்கு வர இயலும் என்று உறுதியாக சொல்ல இயலவில்லை. முடிந்த அளவு முயல்வேன். நிகழ்பட பயிற்சிக் கோப்புகள் தயாரிப்பதில் உதவ முடியும்.--ரவி 18:56, 16 ஜனவரி 2009 (UTC)  
பெங்களூர் தமிழ் விக்கிப்பீடியா கருத்தரங்கம் சிறப்பாக அமைய பாராட்டுக்கள் கார்த்திக். இந்திய அறிவியல் கழகத்தில் இருப்பவர்கள் பங்களித்தால் துறை சார் கட்டுரைகள் அதிகமாகவும் ஆழமாகவும் இருக்கும். --குறும்பன் 02:17, 17 ஜனவரி 2009 (UTC)  
: நல்ல முயற்சி கார்த்திக். இம் முயற்சியில் பங்களிக்கக்கூடிய அனைவரும் சேர்ந்து இந்தச் சந்தர்ப்பத்தை முறையாகப் பயன்படுத்திக்கொள்ள வேண்டும். கருத்தரங்கத்தின் வெற்றிக்கு எனது வாழ்த்துக்கள். மயூரநாதன் 04:13, 17 ஜனவரி 2009 (UTC)  
:தற்செயலாக வழிமாறி (!) இந்திய அறிவியல் கழகத்தருகே சென்று கார்த்திக்கை கண்டு பேசும் வாய்ப்பு கிடைத்தது. வெகு நேரம் பேசியதில் எனக்கு தனிப்பட்ட அளவில் மிக்க மகிழ்ச்சி. அப்போது இ.அ.க. தமிழ்ச் சங்கத்தினரைப் பார்த்தபோது நினைவு வந்து கார்த்தி இதைப் பரிந்துரைத்தார். எனக்கும் ஆவல் கூடியுள்ளது. இந்த அறுபது பேரில் ஒரு இருபது பேர் பல துறைக் கட்டுரைகளை எழுத முன்வந்தால் த.வி. வலுவான ஏற்றம் பெறும்.சந்தோசையும் ஈசுவரையும் அழைக்க வேண்டும். அவர்கள் தற்போது வெளியூரில் உள்ளனர். வந்ததும் தொடர்பு கொள்வேன். அரிகிசோரும் வெளிநாட்டிலிருந்து திரும்பி வந்துள்ளார். அவரையும் அழைப்போம். ரவியும் சிவகுமாரும் வர முடிந்தால் மேலும் நலம். நாளைய விக்கிப் பட்டறை சிறப்பாக அமைய ரவிக்கு எனது வாழ்த்துகள். -- சுந்தர் <sup>\பேச்சு</sup> 06:14, 17 ஜனவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## தமிழர் இனவழிப்பை நிறுத்துக பயனர் பெட்டி

<div></div>
--Natkeeran 01:59, 9 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## The students could create a Tamil Wikipedia

The students could create a Tamil Wikipedia என்று முனைவர். மு. அனந்தகிருசுணன் சொல்லி உள்ளார். செய்தி தவறா, த.விக்குக் கூடுதலாகப் பங்களிக்கச் சொன்னாரா இல்லை த.வி இருப்பதே தெரியவில்லையா?? த.வி குறித்த பரப்புரைகளில் நாம் இன்னும் கூடுதலாக ஈடுபட வேண்டும் போல !--ரவி 12:08, 13 பெப்ரவரி 2009 (UTC)  
: செய்தி எதில் வந்தது? செய்தித் தாள்கள், சஞ்சிகைகளில் ஆயின் ஒரு விளக்கம் எழுதி அதன் ஆசிரியருக்கு அனுப்பலாம். முனைவர். மு. அனந்தகிருசுணனுக்கும் இது குறித்து அறிவிக்கலாம். மயூரநாதன் 13:39, 13 பெப்ரவரி 2009 (UTC)  
தொடுப்பு கொடுக்க மறந்து விட்டேன். இப்போது கொடுத்துள்ளேன்--ரவி 13:50, 13 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## Wikipedia:School and university projects

:en:Wikipedia:School and university projects
--Natkeeran 03:02, 14 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## மொழி மாற்றம், நல்ல தமிழ் நோக்கி

- http://www.tamilcc.org/thamizham/ebooks/4/320/320.pdf --Natkeeran 16:05, 14 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## அணுகப்பட்ட தமிழ் அமைப்புகள்

- விக்கிப்பீடியா:அணுகப்பட்ட தமிழ் அமைப்புகள்
- எமது பரப்புரை நடவடிக்கைகளை ஆவணப்படுத்தி, ஒழுங்கமைப்பதற்காக இப்பக்கம் உருவாக்கப்படுகிறது. ஊடகங்களும் இதில் சேக்கப்படலாம் என்று நினைக்கிறேன். தனி நபர்களை இப்படியிலிடுவது அழகல்ல.
- பதில் கிடைக்காத முக்கிய அமைப்புகளை நாம் இதர வழிமுறைகளைப் பயன்படுத்தி தொடர்பு கொள்ள வேண்டும்.
- இந்தப் பட்டியலில் தொடர்பு விபரங்கள் சேப்பது பொருத்தமாக இருக்குமா என்று பிற பயனர் கருத்துக் கூறினால் நன்று. --Natkeeran 23:52, 16 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## http://howwikipediaworks.com/

எமது **wikibooks:ta:தமிழ் விக்கிப்பீடியா** நூலுக்கு உதவும். --Natkeeran 17:48, 20 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## இயன்றவரை இனிய தமிழில்

- http://www.varalaaru.com/Default.asp?articleid=791
- அருமையான கட்டுரை, வெளிப்பாடு
--Natkeeran 19:49, 20 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## தமிழ் ஒலிப்புமுறைக்கு ஏற்ப நாடுகள் பெயர்களை மாற்றல்

- ஆப்கானிஸ்தான் -> ஆப்கானித்தான்
- அல்ஜீரியா -> அல்சீரியா
- ஆஸ்திரேலியா -> ஆத்திரேலியா
...
- எல்லாவற்றையும் மாற்றுவதா.
- பொது வழக்கில் பெரும்பாலும் இல்லாதவற்றை மாற்றுவதா.
- கருத்து, ஆட்சோபனை..தெரிவுக்கவும்.--Natkeeran 20:48, 21 பெப்ரவரி 2009 (UTC)  
:அனைத்து நாடுகளின் பெயர்களையும் தமிழ்ப் படுத்துவதில் எனக்கு உடன்பாடே. விக்கியில் தற்போதுள்ள நாடுகளின் பெயர்களை அகர வரிசைப்படி பட்டியலிட்டு அவற்றின் சரியான தமிழ்ப் பெயர்களையும் (பல விவாதங்களுக்கு உள்ளாகலாம்) பட்டியலிட்டு, பின்னர் மாற்றுவது நல்லது.--Kanags <sup>\பேச்சு</sup> 23:26, 21 பெப்ரவரி 2009 (UTC)  
பின்வருமாறு எழுதுவது நல்லது என்பது எனது கருத்து.
- ஆப்கானிஸ்தான் -> "ஆப்கனிசுத்தான்"
- ஆஸ்திரேலியா -> "ஆசுத்திரேலியா"
மயூரநாதன் 16:55, 22 பெப்ரவரி 2009 (UTC)  
::கனகு கூறுவதை ஏற்கின்றேன். மயூரநாதன் வழங்கும் பரிந்துரைகளை ஏற்கின்றேன். பொதுவாக தமிழ் இயல்புக்கும் ஏற்றவாறும், மூல மொழியில் உள்ளதை ஒட்டியும் பெயர்களிருப்பது நல்லது. ஆங்கில வழக்கை எல்லா இடங்களிலும் பின்பற்றுவது தேவை இல்லை. இது நாடுகளின் பெயர்களுக்கு மட்டுமல்லாமல் பிறவற்றுக்கும் பொருந்தும். --செல்வா 05:23, 23 பெப்ரவரி 2009 (UTC)  
- விக்கிப்பீடியா:விக்கித் திட்டம் நாடுகள்/நாடுகளின் தமிழ்ப் பெயர்கள்
- உங்கள் பரிந்துரைகள் சரியே. இக் கிழமை A, B ஆகியவற்றை தமிழ்ப் படுத்தலாம்!.. இது தொடர்பாக சில தயக்கங்கள் உண்டு. எ.கா ஜ என்பதை தமிழ்படுத்துவது அவசியமா?...ஜனவரி, ஜூன், ஜூலை என்று வேற இருக்கிறது. --Natkeeran 22:25, 23 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## கொட்டை, விதை, பருப்பு, தானியம்

- விதை
- கொட்டை
- பருப்பு
- தானியம்
என்ன வித்தியாசம் ??--Natkeeran 01:37, 24 பெப்ரவரி 2009 (UTC)
- விதை - seed
- கொட்டை - nut
- பருப்பு - pulse
- தானியம் - grain
:சுருக்கம் கருதி, ஈடான ஆங்கிலச் சொற்களைத் தந்துள்ளேன். ஒத்த ஆ.வி. கட்டுரையில் பார்க்கலாம். -- சுந்தர் <sup>\பேச்சு</sup> 07:52, 24 பெப்ரவரி 2009 (UTC)  
::வித்து, விதை என்பது மரஞ்-செடி-கொடி முளைப்பதற்கு ஏதுவானது என்னும் பொருளில் ஆளப்படுவது. கொட்டை என்பது அதே பணியைச் செய்தாலும், அந்த வித்து கெட்டியாக உள்ளது என்பதனைக் குறிக்கின்றது. பருப்பு என்பதும் விதையின் பணியைச் செய்தாலும், அது உள்ளே பருத்து ஆனால் மெதுமையானதாக இருப்பது என்று பொருள் படும். தானியம் என்பது மாந்தர்கள் உணவாகப் பயன்படுத்தும் விதை என்று பொருள் கொள்ளுகின்றது. தமிழில், **காழ்** என்று ஓர் அருமையான சொல் உண்டு. அதுவும் உறுதியான, கெட்டியான என்னும் பொருள் கொண்டது, விதையைக் குறிக்கும் சொல். விரை என்றாலும் விதைதான்.--செல்வா 15:52, 24 பெப்ரவரி 2009 (UTC)
# விக்கிப்பீடியா:ஆலமரத்தடி/தொகுப்பு19

## Category:Topical indexes தலைப்புகள் பட்டியல்

தலைப்புகள் பட்டியல் என்பது ஒரு விடயம் அல்லது துறை சார்பாக இருக்க வேண்டிய கட்டுரைத் தலைப்புகளின் பட்டியல் ஆகும். எ.கா [கனடா பற்றிய தலைப்புகள்], அல்லது :en:Library of Congress Subject Headings. ஆங்கில விக்கிப்பீடியாவில் :en:Category:Tropical indexes இவ்வாறு உள்ளது. தற்போது அவர்கள் :en:Category:Outlines கூடிய ஒழுங்கமைப்புடன் செய்து வருகிறார்கள். இவ்வாறு தமிழ் விக்கிப்பீடியாவிலும் Natkeeran 16:21, 28 பெப்ரவரி 2009 (UTC)
::இதையெல்லாம் பொருட்படுத்த வேண்டாம். கருத்து கூற வேண்டியனவற்றுக்கு மட்டும் மறுமொழி கூறிவிட்டு, தனிமனித தாக்குதல்களை பொருட்படுத்தாமல் மேற்கொண்டு செய்வதில் கவனம் செலுத்துவது நல்லது என்பது என் தனிக்கருத்து. நீங்களும் "கருத்து கந்தசாமி" போன்றவாறு அருள்கூர்ந்து பெயர்கள் சூட்டாமல் இருக்குமாறு வேண்டிக்கொள்கிறேன். தவறாக நினைத்துக்கொள்ளாதீர்கள், அவர்கள்தான் அப்படி செய்கிறார்கள் என்றால், நாம் அவர்களுக்கு ஈடாக ஏதும் செய்யத் தேவை இல்லை. சற்று பொறுமையாக கருத்தை மட்டுமே ஊன்றிக் கேட்டு ஆவன செய்வதில் கவனம் செலுத்துவோம். இது ஒரு நட்புடன் விடுக்கும் வேண்டுகோளே.--செல்வா 20:36, 3 மார்ச் 2009 (UTC)  
:: ஆமாம், செல்வா, சற்று வரம் மீறி சென்று விட்டேன். An eye for eye will blind the world. --Natkeeran 22:54, 3 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு19

## விக்கி கூகுள் குழுமம்

தமிழ் விக்கிபீடியா, தமிழ் விக்கி கட்டுரை - தளங்களுக்கான கூகுள்குழுக்கள் உள்ளனவா? என முனைவர் நா. கணேசன் அவர்கள் கேட்டிருக்கிறார். இப்படி ஒன்று உள்ளதா? இல்லாவிட்டால் ஒன்று தொடங்கலாமா? --Kanags <sup>\பேச்சு</sup> 20:13, 3 மார்ச் 2009 (UTC)  
::நா. கணேசன் என்னிடமும் கேட்டிருந்தார்.விக்கி குழுமம் ஒன்று ஏற்கனவே உள்ளது ஆனால் அது ஏனோ இப்பொழுது "இயங்கவில்லை". கூகுள் குழுமம்: http://groups.google.com/group/tamil_wikipedia?lnk= பயனர் ரவிதான் தொடங்கினார் ஆனால் இப்பொழுது அவராலேயே அதில் ஏதும் மாற்றங்கள் செய்ய இயலவில்லை. இதனை மீண்டும் "திறக்க" ஏதும் வழிகள் இருக்கும். நா. கணேசனுக்கும் நேரடியாக இதனைத் தெரிவித்து உள்ளேன்.--செல்வா 20:30, 3 மார்ச் 2009 (UTC)
# அனைத்துலக தொழிற்துறை வகைப்பாடு சீர்தரம்

**அனைத்துலக தொழிற்துறை வகைப்பாடு சீர்தரம்** என்பது ஐக்கிய நாடுகள் சபையின் தொழ்துறைகள் வகைப்படுத்தல் முறைமை ஆகும்.  
A - வேளாண்மை, வனவியல், மீன்பிடிப்பு
:1 பயிர் செய்கை, விலங்கு வளர்ப்பு, வேட்டையாடுதல், தொடர்புள்ள செயற்பாடுகள்
:2 வனவியல், மரம் வெட்டல்
:3 மீன்பிடிப்பு, நீர்வாழ்வன வளர்ப்பு
B - சுரங்கத் தொழில், அகழ்வு
:5 நிலக்கரி, பழுப்பு நிலக்கரி சுரங்க வேலை
:6 பெட்ரோல், இயற்கை வாயு அகழ்வு
:7 உலோகத்தாதுக்கள் அகழ்வு
:8 இதர சுரங்க வேலைகள்
:9 சுங்க உதவி சேவைகள்
C - உற்பத்தி
:
D - மின்சாரம், எரிவாயு, steam and air conditioning supply
:
E - நீர் விநியோகம்; sewerage, waste management and remediation activities
:
F - கட்டுமானம்
:
G - தொகை விற்பனை
:
H - போக்குவரத்து
:
I - உணவகம், விருந்தோம்பல் துறை
:
J - தகவல் தொழில்நுட்பம், தொடபியல்
:
K - நிதி - finanical
:
L - நிலமனைத் துறை - Real Estate
:
M - அறிவியல், தொழில்நுட்பம், துறைசார்
:
N - நிர்வாகம், நிர்வாக உதவி
:
O - பொது நிர்வாகம், பாதுகாப்பு
:
P - கல்வி
:
Q - மனித நலம், சமூக வேலை
:
R - கலைகள், பொழுதுபோக்கு, ஈடுபாடுகள்
:
S - இதர சேவைகள்
:
T - Activities of households as employers; undifferentiated goods- and services-producing activities of households for own use
:
U - Activities of extraterritorial organizations and bodies
:
# புட்டபர்த்தி

**புட்டபர்த்தி**(*Puttaparthi*) தென்னிந்தியாவின் ஆந்திர மாநிலத்திலுள்ள அனந்தபூர் மாவட்டத்தில் அமைந்துள்ள நகரமாகும். ஆன்மீகஞானி சத்திய சாயி பாபாவின் இருப்பிடம் அமைந்துள்ள நகரம் இது. பாபாவின் *பிரசாந்தி நிலையம்* ஆசிரமம் இங்கு அமைந்துள்ளது. இதன் காரணமாக இந்நகரம் உள்ளூர் மக்களின் வணிக நகரமாக வளர்ச்சி பெற்றுள்ளது. ஆசிரமத்திற்கு வருபவர்கள் எண்ணிக்கை அதிகமிருப்பதால் இங்கு உணவு விடுதிகளும், தங்கும் விடுதிகளும் நிறைந்துள்ளன.
# புட்டபர்த்தி

## சாலைகள்

புட்டபர்த்தியில் இருந்து அனந்தபூரை 84 கி.மீ. தொலைவு சாலையும், இந்துப்பூரை 65 கி.மீ. சாலையும், ஐதராபாத்தை 472 கி.மீ. பயண சாலையும் மற்றும் பெங்களூரை 156 கி.மீ. சாலையும் இணைக்கின்றன.  
இச்சாலைகளில் பயணிக்க ஆந்திர பிரேதச மாநில சாலைப் போக்குவரத்துக் கழகத்தால் பேருந்துகள் இயக்கப்படுகின்றன. கர்நாடக மாநில சாலைப் போக்குவரத்துக் கழகத்தால் இயக்கப்படும் பேருந்துகளும் பெங்களுரூவில் இருந்து செயல்படுகின்றன.
# புட்டபர்த்தி

## தொடருந்து நிலையம்

புட்டபர்த்தி தொடருந்து நிலையம் நவம்பர் 23, 2000, முதல் துவக்கப்பட்டு தற்பொழுது செயல்பட்டுக் கொண்டிருக்கின்றது. இதன் பெயர் 'ஸ்ரீசத்யசாயி பிரசாந்தி நிலையம்' (ஆங்கிலத்தில் 'எஸ் எஸ் ப்பி நிலையம்') என்பதாம். தொடருந்து நிலையத்திலிருந்து ஆசிரமத்திற்கு இடையேயுள்ள தொலைவு எட்டு கி.மீ ஆகும். இதன் அருகே உள்ள முக்கிய தொடர்வண்டி நிலையமான 'தர்மாவரம்' இங்கிருந்து 45 கி.மீ. தொலைவில் அமைந்துள்ளது.
# புட்டபர்த்தி

## வானூர்தி நிலையம்

புட்டபர்த்தி வானூர்தி நிலையத்திலிருந்து செல்லும் விமானங்கள், பெங்களூர் வழியாக மும்பை மற்றும் சென்னையை இணைப்பன. இவ்விமான நிலையம் ஆசிரமத்திலிருந்து நான்கு கி.மீ. தொலைவில் அமைந்துள்ளது. விமான சேவைக்கு 'இந்தியன் ஏர்லைன்ஸ் நிறுவன' வானூர்திகள் பயன்படுத்தப்பட்டு வருகின்றன. பெங்களுரூ பன்னாட்டு விமான நிலையம், 'தேவனஹல்லி' பகுதியில் இருக்கின்றது;அதாவது, ஆசிரமத்திலிருந்து 118 கி.மீ. தொலைவில் அமைந்துள்ளது.
# கிருஷ்ணா வைகுந்தவாசன்

**கிருஷ்ணா வைகுந்தவாசன்** (எஸ். கே. வைகுந்தவாசன், ஏப்ரல் 15, 1920 - சனவரி 4, 2005) இலங்கையைச் சேர்ந்த முன்னாள் சட்டத்தரணியும், தமிழ் ஆர்வலரும், தொழிற்சங்க வாதியும் ஆவார். ஈழத்தமிழர்களின் பிரச்சனையை ஐக்கிய நாடுகள் அவையின் கவனத்தில் கொண்டு வந்து தமிழீழ தேசத்தினைத் தனிநாடாக அங்கீகரிக்குமாறு 1978 ஆம் ஆண்டு அக்டோபர் 5 ஆம் நாள் வியாழக்கிழமை நியூயோர்க் நகரில் ஐநா பொதுச்சபைக் கூட்டத்தில் உரையாற்றியவர்.
# கிருஷ்ணா வைகுந்தவாசன்

## வாழ்க்கைக் குறிப்பு

வைகுந்தவாசன் இலங்கையில் யாழ்ப்பாண மாவட்டத்தில் அளவெட்டி எனும் ஊரில் பிறந்தார். இலங்கை அரச சேவையில் எழுத்தராகப் பணியாற்றி, அரசு எழுத்தர்களின் தொழிற்சங்கத்தில் உறுப்பினராய் இணைந்து அதன் பொதுச் செயலாளரானார். 1950களில் மக்கள் குரல் என்ற இலங்கையின் முன்னணி இதழின் ஆசிரியராகவும் பணியாற்றினார். தொழிற்சங்கவாதியாக இருந்தபோது சட்டம் பயின்று 1960 இல் இங்கிலாந்து சென்றார். பின்னர் 10 ஆண்டுகள் இலங்கை உயர் நீதிமன்ற வழக்கறிஞராக 1971 வரை பணியாற்றினார். ஐக்கிய இடதுசாரி முன்னணியின் சார்பில் இலங்கை நாடாளுமன்றத்துக்காக 1965 தேர்தலில் காங்கேசன்துறை தேர்தல் தொகுதியில் போட்டியிட்டார்.  
1971 இல் சாம்பியா நாட்டில் மாவட்ட நீதிபதியாகப் பதவியேற்று சென்றார். 1973, 1975 ஆம் ஆண்டுகளில் இடம்பெற்ற பொதுநலவாய நீதிபதிகளின் மாநாடுகளில் சாம்பியாவின் சார்பில் கலந்து கொண்டார். இதன் பின் ஓய்வு பெற்று இலண்டன் சென்று வழக்கறிஞராகப் பணியாற்றினார். ஆகத்து 1978 இல், இங்கிலாந்தில் பாரிஸ்டராகப் பணியாற்றியபோது நியூயோர்க்கில் நடைபெற்ற அமெரிக்க வழக்குரைஞர்கள் கழகத்தின் மாநாட்டில் பிரித்தானியாவின் பிரதிநிதிகளில் ஒருவராகக் கலந்து கொண்டார். தமிழர் ஒருங்கிணைப்புக் குழுவின் இலண்டன் கிளையின் செயலாளராகப் பணியாற்றினார். நாடுகடந்த தமிழீழ அரசை நிறுவும் முயற்சிக்கு ஆதரவு தேடும் பொருட்டு இந்தியா சென்றிருந்த போது 1982 நவம்பர் 5 இந்திய அரசினால் நாடு கடத்தப்பட்டு இங்கிலாந்துக்குத் திருப்பி அனுப்பப்பட்டார்..  
இவ்வளவும் பேசி முடித்ததும் ஒலிவாங்கி நிறுத்தப்பட்டது. அவரைப் பாதுகாப்பு அதிகாரிகள் அங்கிருந்து வெளியேற்றி விட்டார்கள். இதைத் தொடர்ந்து அவரைச் சூழப் பெரும் எண்ணிக்கையிலான தொலைக்காட்சி ஊடகவியலாளர்களும் பத்திரிகையாளர்களும் சூழ்ந்து கொண்டார்கள். அமெரிக்காவின் நியூயோர்க் டைம்ஸ் இதழின் நிருபர் முதலில் அவரிடம் கேள்விக் கணை தொடுத்தார். "நீங்கள் உங்கள் பேச்சில் தமிழீழம் பற்றிக் குறிப்பிட்டீர்களே - இந்த நாடு உலக வரை படத்தில் எங்கே இருக்கிறது?" எனக் கேட்டார். அதற்கு வைகுந்தவாசன் பின்வருமாறு பதில் கொடுத்தார்.  
இதைத் தொடர்ந்து நியூயோர்க்கில் இருந்து வெளிவரும் "இந்தியா எப்றோட்" என்ற ஆங்கில ஏட்டின் பி.பி.கூப்பர் என்பவர் வைகுந்தவாசனை விரிவான முறையில் பேட்டி கண்டு 1978 ஆம் ஆண்டு அக்டோபர் 20 இதழில் நேர்காணலை பிரசுரித்திருந்தார். மேலும் பல ஊடகவியலாளர்கள் வைகுந்தவாசனின் பேட்டிகளைத் தமது பத்திரிகைகளில் வெளியிட்டிருந்தார்கள்.
# கிருஷ்ணா வைகுந்தவாசன்

## எழுதிய நூல்கள்

- *நான் கண்ட நவசீனா*
- "ஐ.நா வில் தமிழன் - என் முதல் முழக்கம்!" (முதற் பதிப்பு: சூலை 1990, இரண்டாம் பதிப்பு: 1993)
# குசராத்து உயர் நீதிமன்றம்

**குஜராத் உயர் நீதிமன்றம்** குஜராத் மாநில உயர் நீதிமன்றம் மே 1, 1960 ல் பம்பாய் மறு சீரமைப்பு சட்டம், 1960, ன்படி பம்பாய் மாநிலம் பிரிக்கப்பட்டபொழுது நிறுவப்பட்டது. தலைநகரமான அகமதாபாத்தில் இயங்குகின்றது. இந்த உயர் நீதீமன்றத்தில் பணியாற்றும் நீதிபதிகளின் எண்ணிக்கை 42 ஆகும்.  
இந்தி மொழி இந்திய ஒன்றியத்தின் தேசிய மொழியல்ல ஒன்றியத்தின் அலுவல் மொழி மட்டுமே என்ற தீர்ப்பை 2010இல் கொடுத்தது இந்நீதிமன்றமே
# இராசத்தான் உயர் நீதிமன்றம்

**இராஜஸ்தான் உயர் நீதிமன்றம்**
இராஜஸ்தான் மாநிலத்தில் ஜூன் 21, 1949 இல் இராஜஸ்தான் உயர் நீதிமன்ற அவசர சட்டம், 1949 ன்படி அமைக்கப்பட்டது. இது இராஜஸ்தான் ஜோத்பூரில் அமைந்துள்ளது. இதன் நீதிபதிகளின் எண்ணிக்கை 40 ஆகும்.  
இந்நீதிமன்றம் **மாகாராஜா சவாய் மான் சிங்கால்** 1949 இல் ஜோத்பூரில் துவக்கி வைக்கப்பட்டது. அதன் பிறகு அதன் அமர்வுகள் ஜெய்ப்பூரில் நடத்தப்பட்டன. பின்னர் 1958 இல் கலைக்கப்பட்ட இந்நீதிமன்றம் மீண்டும் 1977 ஆம் ஆண்டு நிறுவப்பட்டது. இங்கு பணியாற்ற நிர்ணயிக்கப்பட்ட நீதிபதிகளின் எண்ணிக்கை 40.ஆனால் பணியாற்றுவதோ 36 நீதிபதிகள் மட்டுமே. தற்பொழுதைய தலைமை நீதிபதியின் பெயர் **நீதியரசர் நாராயண் ராய்**.
# மத்திய பிரதேச உயர் நீதிமன்றம்

**மத்திய பிரதேச உயர் நீதிமன்றம்**- மத்தியபிரதேச மாநிலத்திலுள்ள உயர்நீதிமன்றம் ஜனவரி 2, 1936, ல் இந்திய அரசு சட்டம், 1935 ன்படி , காப்புரிமை பத்திரத்தின் அடிப்படையில் துவங்கப்பட்டது. இது நாக்பூரில் துவங்கப்பட்டது பின் மாநில அரசின் மறு சீரமைப்பின்படி 1956 ல் ஜபல்பூருக்கு மாற்றப்பட்டது, இங்கு பணீபுரியும் நீதிபதிகளின் எண்ணிக்கை 42.  
இந்த நீதிமன்றம் **இரண்டு அமர்வுகளாக** செயல்படுகின்றது, ஒன்று இந்தூரிலும் மற்றொன்று குவாலியரிலும் செயல்படுகின்றது.  
தற்பொழுதய தலைமை நீதிபதி, **நீதியரசர் ஏ கே பட்நாயக்**.
# தில்லி உயர் நீதிமன்றம்

**தில்லி உயர் நீதிமன்றம்** இது அக்டோபர் 31, 1966 ல் துவக்கப்பட்டது.  
மார்ச் 21, 1919 ல் இதன் நீதிபரிபாலணம் லாகூரில் பஞ்சாப் மற்றும் தில்லி ஆளுமையின் கீழ் இருந்தது. இது 1947 இந்தியா பிரியும் வரை தொடர்ந்தது. 1971 வரை இதன் நீதிபரிபாலணம் இமாச்சலப்பிரதேசத்தையும் உள்ளடக்கி நடைபெற்றது.
# கல்கத்தா உயர் நீதிமன்றம்

**கல்கத்தா உயர் நீதிமன்றம் ** இந்த நீதிமன்றமே இந்தியாவின் மிகப் பழமையான நீதிமன்றமாகும். ஜூலை 2, 1862-ஆம் ஆண்டு உயர் நீதிமன்றச் சட்டம், 1861-இன்படி நிர்மாணிக்கப்பட்டது, இதன் நீதிபரிபாலனம் மேற்கு வங்காளம் மற்றும் யூனியன் பிரதேசங்களான அந்தமான் மற்றும் நிக்கோபார் தீவுகளை உள்ளடக்கியது. இதன் பழைய கட்டுமனம் **ஒய்பேர்ஸ் தாக்குதலின்**போது சிதிலமடைந்து அதன்பின் மீண்டும் கட்டமைக்கப்பட்ட ஒன்றே தற்பொழுது இருப்பது.  
இந்த நீதிமன்றம் மேற்கு வங்காளத்தின் தலைநகரமான கல்கத்தாவைத் தலைமையகமாகக் கொண்டு இயங்குகின்றது. இந்த நீதிமன்றத்தின் **சுற்று அமர்வை** அந்தமான் நிக்கோபார்த் தீவுகளின் தலைநகரமான போர்ட் பிளேரில் நடத்துகின்றது.  
இந்த நீதிமன்றத்திலுள்ள நீதிபதிகளின் எண்ணிக்கை 63 ஆகும். இதன் தலைநகரப் பெயர் **கல்கத்தா** என்பது 2001-இல் கொல்கத்தா என்று அதிகாரப்பூர்வமாக மாற்றப்பட்டிருந்தாலும் பழைய பெயரிலேயே தொடர நீதிமன்றம் விலக்கு பெற்றுள்ளது.  
இங்கு நீண்ட நாள் தலைமை நீதிபதியாக **நீதியரசர் சங்கர் பிரசாத் மித்ரா** பதவியில் உள்ளார்.
# சத்தீசுகர் உயர் நீதிமன்றம்

**சத்தீசுகர் உயர் நீதிமன்றம்** இந்தியாவின் உயர் நீதிமன்றங்களில் ஒன்றாகும், இது சத்தீசுகர் மாநிலத்தின் பிலாசுப்பூரில் உள்ள போத்ரி கிராமத்தில் அமைந்துள்ளது. மத்தியப் பிரதேச மாநிலத்தின் மறுசீரமைப்பின் போது புதிய மாநிலமான சத்தீசுகர் உருவாக்கப்பட்டதுடன் இது நவம்பர் 1, 2000 இல் நிறுவப்பட்டது. பிலாசுப்பூர் உயர் நீதிமன்றம் இந்தியாவின் 19வது உயர் நீதிமன்றமாகும்.  
நீதிபதி ஆர். எஸ். கார்க் சத்தீசுகர் உயர் நீதிமன்றத்தின் முதல் தற்காலிக தலைமை நீதிபதி ஆவார்.
# வார்ப்புரு:தமிழ்நாடு அரசியல்

|content1 =  
|list1title =
|list1 =  
- **இந்திய அரசியலமைப்பு**  
- இந்தியாவில் அடிப்படை உரிமைகள் கோட்பாடுகள் மற்றும் அடிப்படைக் கடமைகள்
- மனித உரிமைகள்
- பொது உரிமையியல் சட்டம்
- திருத்தம்  
---
- **இந்தியச் சட்டம்**
---  
- **இந்திய தண்டனைச் சட்டம்**  
- பாரதிய நீதி விதித்தொகுப்பு
- பாரதிய குடிமக்கள் பாதுகாப்பு விதித்தொகுப்பு
- பாரதிய அத்தாட்சிச் சட்டம், 2023  
|list2title = <span>நிர்வாகம்</span>
|list2 =
- **தமிழ்நாடு ஆளுநர்**  
- ஆர். என். ரவி
---
- **தமிழ்நாடு முதலமைச்சர்**  
- மு. க. ஸ்டாலின் (திமுக)  
- **தமிழ்நாடு துணை முதலமைச்சர்**  
- *காலியாக உள்ளது*
---
- அமைச்சரவை
- துறைகள்
- அமைப்புகள்  
|list3title = <span>சட்டமன்றம்</span>
|list3 =
- **தமிழ்நாடு சட்டப் பேரவை**  
- சபாநாயகர்: மு. அப்பாவு (திமுக)
-
துணை சபாநாயகர்: கு. பிச்சாண்டி (திமுக)
- அவை முன்னவர்: துரைமுருகன் (திமுக)
- எதிர்க்கட்சித் தலைவர்: எடப்பாடி கே. பழனிசாமி (அஇஅதிமுக)
---
**தமிழ்நாடு சட்ட மேலவை**
- *கலைக்கப்பட்டது*  
|list4title = <span>நீதித்துறை</span>
|list4 =
- **சென்னை உயர் நீதிமன்றம்**  
- தலைமை நீதிபதி: எஸ். வி. கங்காபூர்வாலா
---
- கிராம நியாயாலயம்
- மக்கள் நீதிமன்றம்  
|list5title = <span>தேர்தல்கள்</span>
|list5 =
- **இந்திய பொதுத் தேர்தல்கள்**  
- 1951
- 1957
- 1962
- 1967
- 1971
- 1977
- 1980
- 1984
- 1989
- 1991
- 1996
- 1998
- 1999
- 2004
- 2009
- 2014
- 2019
- 2024
---
- **சட்டப் பேரவைத் தேர்தல்**  
- 1952
- 1957
- 1962
- 1967
- 1971
- 1977
- 1980
- 1984
- 1989
- 1991
- 1996
- 2001
- 2006
- 2011
- 2016
- 2021
- 2026  
|list6title = <span>அரசியல் கட்சிகள்</span>
|list6 =
- **கூட்டணிகள்**  
- அஇஅதிமுக தலைமையிலான கூட்டணி (அஇஅதிமுக+)
- இந்தியத் தேசிய வளர்ச்சியை உள்ளடக்கிய கூட்டணி (இ.தே.வ.உ.கூ.)
- தேசிய ஜனநாயகக் கூட்டணி (தே.ஜ.கூ.)
---
- தேசிய கட்சிகள்
- மாநில கட்சிகள்
---
- இந்திய வாக்காளர் குழு
- இந்தியத் தேர்தல் ஆணையம்
- தமிழ்நாடு மாநிலத் தேர்தல் ஆணையம்  
|list7title = <span>உள்ளாட்சி அமைப்புகள்</span>
|list7 =
- **நகர்புற உள்ளாட்சி**  
- மாநகராட்சிகள்
- நகராட்சிகள்  
- **கிராமப்புற உள்ளாட்சி**  
- ஊராட்சி மன்றங்கள்
}}<noinclude>  
</noinclude>
# குவகாத்தி உயர் நீதிமன்றம்

**குவஹாத்தி உயர் நீதிமன்றம்** , இந்திய அரசுச் சட்டம், 1935 , அமல்படுத்திய பின்னர் மார்ச் 1, 1948, ல் அமைக்கப்பட்டது. இதன் மூலப் பெயர் **அசாம் மற்றும் நாகாலாந்து உயர் நீதிமன்றம்** ஆகும். இது 1971 வட கிழக்குப் பகுதிகளின் மறுசீரமைப்புச் சட்டப்படி, குவஹாத்தி உயர் நீதிமன்றம் என்று பெயர் மாற்றம் கண்டது.  
இந்த நீதிமன்றம் மிகப் பெரிய நீதிபரிபாலனம் கொண்ட நீதிமன்றமாகச் செயல்படுகின்றது. இதன் நீதிபரிபாலனத்தின் கீழ் அடங்கும் மாநிலங்களாக அசாம், அருணாச்சலப் பிரதேசம், நாகாலாந்து, மிசோரம் ஆகியன உள்ளன. இந்நீதிமன்றம் குவஹாத்தியைத் தலைமையகமாகக் கொண்டு செயலாற்றுகின்றது. குவஹாத்தி அசாம் மாநிலத்தின் முன்னாள் தலைநகரமாகும்.  
இதன் அமர்வுகள் கோகிமா, அயிஸ்வால் மற்றும் இம்பால் ஆகிய நகரங்களாகும்.
# படிமம்:Vaikundavasan Gandhi.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\பேச்சு</sup> 11:15, 7 மார்ச் 2009 (UTC)
# இமாச்சலப் பிரதேச உயர் நீதிமன்றம்

**இமாச்சலப் பிரதேச உயர் நீதிமன்றம் **- மாநில H P சட்டம் , 1970 ன் படி இமாச்சலப் பிரதேச மாநிலத்தில் 1971 ஆம் ஆண்டு நிறுவப்பட்டது.  
இந்நீதிமன்றம் இம்மாநில தலைநகராமான சிம்லாவை தலைமையகமாகக் கொண்டு செயல்படுகின்றது. இதன் நிர்ணயிக்கப்பட்ட நீதிபதிகளின் எண்ணிக்கை 9 ஆக உள்ளது.
# இமாச்சலப் பிரதேச உயர் நீதிமன்றம்

## தலைமை நீதிபதி

இமாச்சலப் பிரதேச உயர் நீதிமன்றத்தின் தற்பொழுதய தலைமை நீதிபதி முகமது ரபீக் ஆவார்.
# இமாச்சலப் பிரதேச உயர் நீதிமன்றம்

## மேனாள் தலைமை நீதிபதிகள்

| மி. எச். பக் |
| --- |
# சம்மு மற்றும் காசுமீர் மற்றும் இலடாக்கு உயர் நீதிமன்றம்

**ஜம்மு காஷ்மீர் உயர் நீதிமன்றம்** - ஜம்மு காஷ்மீர் மாநிலத்தில் ஆகஸ்டு 28, 1943 ல் காஷ்மீர் மாகாராஜா வழங்கியக் **காப்புரிமைப் பத்திரத்தின்படி ** இந் நீதிமன்றம் நிறுவப்பட்டது. இங்கு நீதிமன்றம் **கோடைக்கால நீதிமன்றமாக** தலைநகர் ஸ்ரீநகரிலும், **குளிர்கால நீதிமன்றமாக** தலைநகர் ஜம்முவிலும் செயலாற்றுகின்றது. இதன் நீதிபதிகளின் எண்ணிக்கை 14 ஆகும்.
# சயீனைடீ

**சயீனைடீ** *(Sciaenidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை துடிப்பது போன்ற அல்லது மேளம் அடிப்பது போன்ற ஒலியைத் தொடர்ச்சியாக எழுப்புகின்றன. இக் குடும்பத்தைச் சேர்ந்த சுமார் 70 பேரினங்களில் ஏறத்தாழ 225 இனங்கள் உள்ளன. சயீனைடுகள் வால் வரையில் நீண்டு காணப்படும் நீளமான முதுகுத் துடுப்புக்களைக் கொண்டவை. இம்முதுகுத் துடுப்பு இடையில் ஆழமான வெட்டுக் கொண்டவையாக இரண்டு பிரிவாகத் தோன்றும். குதத் துடுப்புக்கள் இரண்டு இருக்கும்.  
உலகம் முழுதும் நன்னீரிலும், உப்புநீரிலும் காணப்படும் இம் மீன்கள், நீரடித் தளத்தில் உள்ள முதுகெலும்பிலிகள், சிறிய மீன்கள் என்பவற்றை உண்டு வாழ்கின்றன. அடித்தளத்தில் வாழும் இம் மீன்கள் சிறியது முதல் நடுத்தர அளவானவை. இவை சிறப்பாக, கழிமுகப் பகுதிகள், குடாக்கள், சேற்றுப்பாங்கான ஆற்றங்கரைப் பகுதிகள் போன்ற இடங்களில் காணப்படுகின்றன.
# வெள்ளரி

**வெள்ளரி** (ஆங்கிலம் : Cucumber) என்பது ஒரு வகைக் கொடி. இதிலிருந்துப் பெறப்படும் வெள்ளரிக்காய் கூட்டாக அல்லது குழம்பாக பயன்படுத்தப்படுகிறது. வெள்ளரி உற்பத்தியில் சீனா முதலிடம் வகிக்கிறது.
# வெள்ளரி

## பயன்கள்

மரக்கறி (அவியல்) மற்றும் சாம்பாரில் கூட்டு காய்கறிகளில் ஒன்றாக பயன்படுத்தப்படுகிறது. இதை தவிர வெள்ளரிக்காய் பச்சடியாகவும் உணவில் பயன்படுத்தப்படுகிறது. வெள்ளரிக்காய் பச்சையாக உண்ணவல்லது. உடல் வெப்பத்தைத் தணிக்க வெள்ளரிக்காய் பிஞ்சாக உண்ணப்படுகிறது.
# வர்ணகுலசிங்கம் முருகதாசன்

**வர்ணகுலசிங்கம் முருகதாசன்** (*Varnakulasingham Murugathasan*, டிசம்பர் 2, 1982 - பெப்ரவரி 12, 2009) சுவிட்சர்லாந்தில் ஐக்கிய நாடுகள் அவையின் முன்றலின் முன்பாக 2009, பெப்ரவரி 12 வியாழக்கிழமை இரவு 8:15 தொடக்கம் 9:45 நிமிடம் வரையான நேரத்துக்குள் இன அழிப்பில் இருந்து ஈழத்தமிழ் மக்களைக் காப்பாற்றக்கோரி தீக்குளித்து இறந்தார். இவர், 7 பக்கங்களுக்கு "உலக சமூகத்துக்கு தமிழினத்தின் சார்பில் என் ஆத்மார்த்த வேண்டுகோள்" என்ற தலைப்பில் ஒரு மரண சாசனம் எழுதி வைத்து விட்டு தீக்குளித்தார்.  
இலங்கையின் யாழ்ப்பாண மாவட்டத்தில் துன்னாலை என்ற ஊரைப் பிறப்பிடமாகக் கொண்டவர். புலம் பெயர்ந்து இலண்டனில் வசித்து வந்தவர்.  
இலங்கையின் உள்நாட்டுப் போரை எல்லோரினதும் கவனத்திற்கு கொண்டு வருவதற்கு சுவிட்சர்லாந்தின் ஜெனீவா நகரில் உள்ள ஐக்கிய நாடுகள் அவையின் முன்றலில் 2009, பெப்ரவரி 12 தீக்குளித்து மரணமடைந்த முருகதாஸ் விரும்பியிருந்தார் என்று லண்டன் பிபிசி தெரிவித்தது.  
ஈகப்பேரொளி முருகதாசனின் இறுதிவணக்கம் பிரித்தானியாவில் மார்ச் 7, 2009 நடைபெற்றது.
# வர்ணகுலசிங்கம் முருகதாசன்

## இறுதி சாசனம்

முருகதாசனின் இறுதி மரண சாசனக் கடிதம் ஏழு பக்கங்களைக் கொண்ட நீண்ட கடிதம். இக்கடிதத்தில் கூடுதலான பக்கங்கள் அப்பாவி மக்கள் மீதான தாக்குதல்களை கண்டிப்பதோடு, வைத்தியசாலைகள் மீதான தாக்குதல்களுக்கு அதிக முக்கியத்துவம் கொடுத்திருந்தது. உரிமையை காக்க போராடுவதில் என்ன தவறு என்றும் அவர் கேட்டிருந்தார். 'தமிழரின் தாகம் தமிழீழ தாயகம்' என்று கூறி, உண்மைக்காக உயிர் தருவதாக தெரிவித்து தனது மரணசாசனத்தை முடித்திருந்தார்.
# பெம்ஃபெரைடீ

**பெம்ஃபெரைடீ** *(Pempheridae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை சிறிய வெப்பவலயக் கடல் மீன்கள். இவை மேற்கு அத்திலாந்திக் பெருங்கடல் பகுதியிலும், இந்திய-பசிபிக் பகுதிகளிலும் வாழுகின்றன. இக் குடும்பத்தில் 2 பேரினங்களில் 26 இனங்கள் அடக்கப்பட்டுள்ளன. சப்பானில் *பேம்ஃபேரிசு சாந்தோடேரா* *(Pempheris xanthoptera)* என்னும் இனம் உணவுத் தேவைக்கான மீன் பிடித்தலில் முக்கிய இடம் வகிக்கிறது. இதன் சுவைக்காக இம்மீன் அந்நாட்டில் பெரிதும் விரும்பப்படுகிறது.
# பெம்ஃபெரைடீ

## வகைப்பாடு

பேரினங்கள்:
- *பராப்பிரியாக்காந்தசு* *(Parapriacanthus)*
- *பெம்ஃபெரிசு* *(Pempheris)*
# சாம் ஃகாரிசு (எழுத்தாளர்)

**சாம் ஃகாரிசு** (சாம் ஹாரிஸ்; *Sam Harris*, பி. 1967) ஒரு அறியப்பட்ட அ-புனைவு எழுத்தாளர். இவர் அறிவிய ஐயுறவியல் பார்வை கொண்டவர். இவரது தீவிர நுணுக்கமான இறைமறுப்பு நூல்களுக்காகப் பெரிதும் அறியப்படுகிறார்.
# சாம் ஃகாரிசு (எழுத்தாளர்)

## நிலைப்பாடுகள்

- அரசியல், பொருளாதார கொள்கைகள் எப்படி விமர்சனத்துக்கு உள்ளாகின்றனவோ, அதே போல் சமய நம்பிக்கைகளும் விமர்சனத்துக்கு உட்பட்டவை. சமயங்களைப் புனிதப்படுத்தி விமர்சனத்தை தவிர்ப்பது ஆரோக்கியமானது அல்ல.
- விவிலியம், குர் ஆன், பகவத் கீதை போன்ற நூல்களில் உள்ள பல விடயங்கள் அறிவியலினால் பிழை அல்லது பொய் என நிரூபிக்கப்பட்டுள்ளன. இவற்றை பிழை தவறாத இறை நூல்கள் என்று கருதுவது மடமைத்தனம்.
- இசுலாமிய நம்பிக்கைகள் வன்முறையைத் தூண்டுகின்றன. சமண சமயத்தவர், அல்லது திபெத்தன் பெளத்தர் இவ்வாறு செய்கிறார்களா? எனவே எல்லா சமயங்களையும் ஒரே தராசில் வைத்து அளக்க முடியாது. சில கூடிய ஆபத்துடையவை.
- சமயங்கள் அறத்தைப் போதிக்கின்றன என்பது முற்றிலும் பொருத்தமான கூற்று அல்ல. பல சமயங்கள் அடிமைத்தனத்தை, ஆண் ஆதிக்கத்தை ஆதரித்தன, ஆதரிக்கின்றன. கத்தோலிக்க சமயத்தார் ஆபிரிக்கர்களுக்கு ஆணுறை பயன்பாட்டை தடுப்பது எயிட்ஸ் பரவலை ஊக்குவிக்கிறது.
# சாம் ஃகாரிசு (எழுத்தாளர்)

## அறநெறி விழுமியங்களை அறிவியலே நிர்ணயிக்கிறது

சாம் ஃகாரிசு தாம் எழுதிய *தெ மாறல் லேண்ட்ஸ்கேப்: ஹவ் சயன்ஸ் கேன் டிற்றேர்மின் ஹ்யூமன் வேல்யூஸ்* என்னும் நூலில் இரு முக்கிய கருத்துகளை நிலைநாட்ட முனைகிறார்:
- மனித வாழ்க்கையில் நன்மை தீமை பற்றிய மதிப்பீடுகள் உள்ளன என்பதை மறுக்கவியலாது. ஆனால் அத்தகைய அறநெறி மதிப்பீடுகள் இருப்பதற்கு கடவுள் என்றொருவர் வேண்டும் எனத் தேவையில்லை.
- கடவுள் இல்லை என்னும் கொள்கையைத் தழுவுவோர் அறநெறி மதிப்பீடுகள் தனி மனித விருப்பு வெறுப்புகளின் அடிப்படையில் அமையும் என்று கூறுவதாக நாம் கருதவேண்டியதில்லை.  
கடவுள் இல்லாத உலகில் "அறநெறி உண்மைகள்" உள்ளன; ஆனால் அந்த உண்மைகள் "அறிவியல் ஆய்வின்" வழியாகத் தான் கண்டுபிடிக்கப்பட முடியும். எனவே, உண்மை (fact) என்பது ஒன்று, மதிப்பீடு (value) என்பது வேறு என்னும் கொள்கை தவறானது. மனிதர்கள் இன்னும் கண்டுபிடிக்காத அறிவியல் உண்மைகள் இருப்பதுபோல, அறநெறி சார்ந்த மதிப்பீடுகளை ஏற்க கடவுள் வகுத்த சட்டம் தேவை இல்லை; மாறாக, அறிவியல் ஒருநாள் அறவியல் மதிப்பீடுகளுக்கு முழுமையான விளக்கம் தர முடியும். இது ஃகாரிசின் கருத்து.  
கடவுள் இல்லை என்றதும் ஒவ்வொரு மனிதரும் தாம் விரும்பியதுபோல நடக்கலாம் என்று பொருளாகாது. கடவுள் இல்லை என்றாலும் நன்னெறி ஒழுங்குகள் பிரபஞ்சத்தில் உள்ளன; அவை தனிமனித விருப்புவெறுப்புகளுக்கு அப்பாற்பட்ட உண்மைகள். அவற்றை நாம் இன்னும் முழுமையாகக் கண்டுபிடிக்காமலிருக்கலாம்; ஆனால் அவற்றை அறிவியல் ஒருநாள் கண்டுபிடிக்கும் என்கிறார் ஃகாரிசு.  
"உணர்வு கொண்ட உயிரினங்களின் நலவாழ்வை" (well-being of conscious creatures) வளரச் செய்வதே அறநெறியின் நோக்கம் என்கிறார் ஃகாரிசு. இந்த உயிரினங்கள் மனிதரும் விலங்குகளும் ஆவர். இந்த உயிரனங்களின் "நலவாழ்வு" எதில் அடங்கியிருக்கிறது என்பது குறித்து மனிதரிடையே ஒத்த கருத்து இல்லாமல் இருக்கலாம். ஆனால், இதை ஒரு தடையாக நாம் கருத வேண்டியதில்லை. ஏனென்றால், ஒருநாள் அறிவியல் முன்னேற்றத்தின் விளைவாக அந்த "நலவாழ்வை" கணிக்கின்ற அளவீடுகள் கண்டிப்பாகக் கண்டுபிடிக்கப்படும்; அந்த அளவீடுகளின் அடிப்படையில் மனிதரும் தங்கள் அறநெறி வாழ்க்கையை அமைத்துக்கொள்வார்கள். இவ்வாறு கூறுகின்றார் ஃகாரிசு.
# சாம் ஃகாரிசு (எழுத்தாளர்)

## ஃகாரிசின் அறநெறிக் கொள்கைக்கு மறுப்பு

ஃகாரிசு மனித "நலவாழ்வு" பற்றிப் பேசும்போது சுற்றுச்சூழலைப் பாதுகாக்கும் பொறுப்பு மனிதருக்கு உண்டு என்பதைக் குறிப்பிடத் தவறிவிட்டார் என்று விமர்சகர்கள் கூறுகிறார்கள். சுற்றுச்சூழல் என்பது மனிதருக்காகவே உள்ளதுபோல அவருடைய வாதம் அமைகிறது. எப்படியாவது மனித நலனை வளர்த்தால் போதும், வேறு ஒன்றைப் பற்றியும் கவலை வேண்டியதில்லை என்பது அவர் கருத்து.  
ஃகாரிசின் நூல்களை ஆய்வுசெய்த ஜில்ஸ் ஃப்ரேசர் (Giles Fraser) கூற்றுப்படி, ஃகாரிசு ஒரு குறிப்பிட்ட விதத்தில் "கடவுள் உருவகத்தை" உருவாக்கி அந்தக் கடவுள் இல்லை என்று வாதாடுகிறார். மனித பலி கேட்டு, மனிதரைக் கொடுமைப்படுத்தி, இன ஒழிப்பில் ஈடுபட்டு, அனைத்து அநீதிகளையும் நியாயப்படுத்துபவர் கடவுள் என்றால் அத்தகைய கடவுள் இருக்கமுடியாது என்று கடவுள் நம்பிக்கை கொண்டவர்களே கூறுவார்கள் என்று ஃப்ரேசர் சுட்டிக் காட்டுகிறார் .  
மனிதரின் அறநெறி வாழ்க்கை என்பது "நலவாழ்வு" என்பதன் பொருள் என்ன? ஃகாரிசின் கருத்துப்படி, அறிவியல் சோதனைகள் மூலம் மெய்ப்பிக்கக் கூடுமான மனித மூளையின் செயல்கள்தான் "நலவாழ்வு". மூளையின் எண்ணிறந்த செயல்பாடுகளில் ஒரு குறிப்பிட்ட செயல்பாடுகளே மனித நலனைக் குறிக்கும் என்பதை நிர்ணயிக்கும்போது தனிமனித விருப்பு வெறுப்பு அங்கே நுழைந்துவிடாதா என்னும் கேள்விக்கு ஃகாரிசு பதிலளிப்பதாகத் தெரியவில்லை.  
ஃகாரிசு கடவுள் உண்டு என்பதை மறுக்கிறார். ஆனால் மனிதருக்கு அடிப்படைத் தேவைகள் உண்டு என்றும், மனித உரிமைகள் மீற இயலாதவை என்றும் ஏற்றுக்கொள்கிறார். அதே நேரத்தில் உலகமும் மனித நலனும் பொருள்நிலை சார்பாக மட்டுமே இருக்கின்றன என்றும், மனித சுதந்திரம் என்று ஒன்றில்லை என்றும் அவர் கூறுவதால் மனித இதயத்தின் ஏக்கங்கள் ஏன் உள்ளன என்பது பற்றிய விளக்கம் அவருடைய கொள்கையில் இல்லை. நன்மையையும் தீமையையும் எடைபோட்டு, மதிப்பீடு செய்து, நன்மையைத் தேர்வு செய்கின்ற சக்தி மனிதர்களுக்கு இல்லை என்று கூறும்போது, அவர்களுடைய சுதந்திரம் மறுக்கப்படும்போது, மனித நலன் எவ்வாறு மேம்படுத்தப்படக் கூடும் என்பதற்கு ஃகாரிசின் கொள்கையில் விளக்கம் இல்லை.  
நன்மை எது தீமை எது என்று தீர்மானிக்கும் மனித செயலைக் ஃகாரிசு நரம்புசார் அறிவியலின் (neuroscience) அடிப்படையில் மூளையின் செயலாக மட்டுமே புரிந்துகொள்கிறார். மூளையின் செயல்பாடு "உண்மை" என்பதால், அறநெறி மதிப்பீடுகள் உண்மையாகின்றன என்பது அவருடைய வாதம். ஆனால், ஃகாரிசு கருத்துப்படி, மூளையின் செயலையும் இயக்குகின்ற "தன்னிருப்பு நிலை" (subjectivity) ஒன்று ஏற்கப்பட முடியாது. இந்தத் "தன்னிருப்பு நிலை" இல்லையென்றால் மனித நிலைக்கு அப்பால் உள்ள ஓர் உயர்ந்த நிலையில் உள்ளவர்களின் "நலன்" உயரவேண்டும் என்றால் மனித இனம் அழியவேண்டும் என்றொரு சூழ்நிலை எழுந்தால் அப்போது மனித இனத்தைப் பலியாக்குவதற்கும் தயங்கப் போவதில்லை என்று ஃகாரிசு கூறுகிறார். இக்கருத்தையும் எதிர்த்து ஃப்ரேசர் விமர்சிக்கிறார்.  
தன்னிருப்பு நிலை என்று ஒன்று இல்லை என்று மறுக்கின்ற ஃகாரிசின் வாதம் முழுவதுமே இந்தத் தன்னிருப்பு நிலையின் வெளிப்பாடுதான் என்றும், இங்கே ஃகாரிசின் நிலைப்பாட்டில் ஆழ்ந்ததொரு முரண்பாடு தோன்றுகிறது என்றும் ஃப்ரேசர் சுட்டிக்காட்டுகிறார். கடவுள் நம்பிக்கையை மறுக்கின்ற ஃகாரிசு "அறிவியல் சார்ந்த பகுத்தறிவு" (scientific reason) மட்டுமே உண்டு, அதை விஞ்சிய எதுவும் இல்லை என்று வாதாடுகின்ற அதே மூச்சில், தமது வாதத்தைக் கடவுள் நம்பிக்கைபோல ஒரு நம்பிக்கையின் அடிப்படையில் கட்டி எழுப்புகிறாரே ஒழிய, அறிவியல் முறையில் நிரூபிக்கவில்லை என்பது ஃப்ரேசரின் விமர்சனம்.
# சாம் ஃகாரிசு (எழுத்தாளர்)

## ஆதாரங்கள்

- அற நிலவெளி: அறிவியல் எவ்வாறு மனித அறங்களைத் தீர்மானிக்கலாம்
# கிறித்தோபர் இட்சன்சு

**கிறித்தோபர் இட்சன்சு** (*Christopher Hitchens*) என்பவர் ஐக்கிய இராச்சியத்தில் பிறந்த, அமெரிக்க எழுத்தாளர், ஊடகவியலாளர், இலக்கிய விமர்சகர். இவரது சமயத்தை நோக்கி, குறிப்பாக சமயத்தில் புனிதமாக கருதப்படுபவையை நோக்கிய விமர்சனங்களுக்காக இவர் பெரிதும் அறியப்படுகிறார். புதிய இறைமறுப்பு இயக்கத்தின் நான்கு குதிரைவீரர்களில் ஒருவராகக் கருதப்படுகிறார். (மற்ற மூவர்: சாம் ஃகாரிசு, ரிச்சர்ட் டாக்கின்சு, டேனியல் டென்னட்)  
முன்னர் இடதுசாரி அரசியல் பார்வை கொண்ட இவர், சல்மான் ருஷ்டிக்கு எதிராக இரானிய இஸ்லாமிய முல்லாக்கள் பத்வா விடப்பட்டபின்னர், இடதுசாரிகள் அதை ஆதரித்ததை எதிர்த்து இடதுசாரிப் பிரிவில் இருந்து விலகினார். இவர் 18 மேற்பட்ட நூல்களை எழுதியுள்ளார். இவற்றுள் அன்னை தெரசாவை விமர்சித்து இவர் எழுதிய 'மறைப்பணியாளர் நிலை' (The Missionary Position) நூல், சமய நம்பிக்கையை விமர்சித்து இவர் எழுதிய 'கடவுள் பெரியவரல்ல' (God Is Not Great) என்ற நூல் ஆகியவை பெரும் சர்ச்சையை எழுப்பியவை ஆகும்.
# இசுலாமிய வரலாறு

**இஸ்லாமிய வரலாறு** என்பது உலக முஸ்லிம்களின் வரலாற்றைக் குறிக்கும். இஸ்லாமிய வரலாற்றின் பல்வேறு காலகட்டங்களைப்பற்றிய ஆய்விற்கு "இஸ்லாமிய உலகு" மற்றும் "இஸ்லாமிய சமுகம் அல்லது உம்மாஹ்" ஆகிய கருதுகோள்கள் பற்றிய புரிதல் பயனுள்ளதாகும். இஸ்லாமிய உலகு என்பது தனியே முஸ்லிம்களை மாத்திரம் குறிக்கவில்லை. மாறாக இதர சமயங்களை பின்பற்றுவோரும் அதில் உள்ளடங்கியிருந்தனர். எனினும் இஸ்லாமிய உம்மாஹ் என்பது முஸ்லிம்களை மட்டுமே குறிக்கின்றது.  
இஸ்லாமிய வரலாற்றைப் பொருத்தமட்டில், அது முஹமது நபியால் அறிவிக்கப்பட்ட நாள் முதல் வளர்ச்சியையே கண்டுள்ளது. முஹம்மது நபியின் வாழ்நாளிலேயே அது அராபியத் தீபகற்பம் முழுவதும் பரவியது. இது தவிர மற்றப் பகுதிகளிலும் இஸ்லாம் பரவத் தொடங்கியது. முஹம்மது நபிக்கு பிறகு வந்த ராசிதுன் கலிபாக்கள், உமய்யா கலிபாக்கள், அப்பாசிய கலிபாக்கள், உதுமானிய பேரரசு மற்றும் பல இசுலாமியப் பேரரசுகளின் காரணமாக இஸ்லாம் உலகின் அனைத்து பகுதிகளிலும் பரவியது. முஹம்மது நபியின் மரணத்திலிருந்து மூன்று நூற்றாண்டுகளின் பிற்பாடு மேற்கே அட்லான்திக் சமுத்திரம் தொடங்கி கிழக்கே மத்திய ஆசியா வரையான நிலப்பரப்பு இஸ்லாமிய பேரரசின் ஆட்சியின் கீழ் வந்தது. அத்துடன் இசுலாமிய நாகரிகம் உலகின் கலாச்சார விஞ்ஞான வளர்ச்சிக்கு பங்களிப்புச் செலுத்தியதோடு பல விஞ்ஞானிகளையும் வானியலளர்களையும் கணித மேதைகளையும் மருத்துவர்களையும் தத்துவவியளாளர்களையும் உலகிற்கு தந்தது. மேலும் இசுலாமிய உலகில் தொழினுட்பம், பொருளாதார உட்கட்டமைப்பு என்பனவும் சிறந்து விளங்கின. குர்ஆனை ஓதுதல் ஒரு முக்கிய விடயமாக இருந்ததன் காரணமாக உயர் எழுத்தறிவுவீதம் இஸ்லாமிய உலகில் காணப்பட்டது.  
இக்காலப்பகுதி இஸ்லாத்தின் பொற்காலம் என வரலாற்றில் குறிக்கப்படுகிறது. மத்திய காலத்தின் பிற்பகுதியில் மொங்கோலிய படையெடுப்பினாலும் கறுப்புச் சாவு என்று வரலாற்றில் அறியப்படும் தொற்று நோய் பரவலினால் ஏற்பட்ட உயிரிழப்புகளினாலும் பாரசீகம் முதல் எகிப்து வரை பரவியிருந்த இஸ்லாமிய சாம்ராஜ்ஜியம் நலிவடைந்தது. இதனை தொடர்ந்தே துருக்கிய உதுமானிய பேரரசின் எழுச்சி ஆரம்பமானது. எனினும் 18ம் 19ம் நூற்றாண்டுகளில் பல இஸ்லாமிய சாம்ராஜ்ஜியத்தின் நிலப்பரப்புக்கள் ஐரோப்பிய வல்லரசுகளின் ஆதிக்கத்தின் கீழ் வந்தன. மேலும் முதலாம் உலகப்போரின் பின்னர் உதுமானிய பேரரசின் பகுதிகள் செவ்ரெஸ்ச்ச் ஒப்பந்தத்தின் பிரகாரம் பல நாடுகளாக பிரிக்கப்பட்டன. இதைத் தொடர்ந்து இஸ்லாமிய சாம்ராஜ்ஜியம் 1924ம் ஆண்டு முடிவுக்கு வந்தது. 20ம் நூற்றாண்டில் இசுலாமிய உலகை கம்யூனிசம் போன்ற பல்வேறுபட்ட சித்தாந்தங்கள் ஆட்கொண்டிருந்தபோதும் 21ம் நூற்றாண்டின் ஆரம்பத்திலிருந்து முஸ்லிம் உலகின் அரசியல் விடயங்களில் இஸ்லாம் முக்கியமான பாத்திரத்தை வகிக்க ஆரம்பித்திருக்கிறது.
# இசுலாமிய வரலாறு

### இஸ்லாமிய அரசுகளின் காலப்பகுதி

பேராசிரியர் மஜீத் கத்தூரியின் கருத்துப்படி முஸ்லிம்களின் அரசாங்க முறையும் இஸ்லாமிய அரசும் பல கட்டங்களாக வளர்ச்சியடைந்தது . இக்கட்டங்கள் பின்வரும் காலக்கோட்டினால் காட்டப்படுகிறது:  
<timeline>
ImageSize = width:800 height:100
PlotArea = width:720 height:75 :75 bottom:20  
Colors =
id:time value:rgb(0.7,0.7,1) #
id:period value:rgb(1,0.7,0.5) #
id:span value:rgb(0.9,0.8,0.5) #
id:age value:rgb(0.95,0.85,0.5) #
id:era value:rgb(1,0.85,0.5) #
id:eon value:rgb(1,0.85,0.7) #
id:filler value:gray(0.8) # background bar
id:black value:black
id:lightgrey value:gray(0.9)  
period = from:600 till:2000
TimeAxis = orientation:horizontal
ScaleMajor = unit:year increment:100 start:600
ScaleMinor = unit:year increment:10 start:600  
PlotData=
align: textcolor:black fontsize:8 width:10 mark:(line,black)  
bar:History
from:600 till: 1500 color:lightgrey shift:(13,10) text:மத்திய காலம்
from:600 till: 1000 color:lightgrey text:ஆரம்ப காலப்பகுதி
from:1000 till: 1300 color:lightgrey text:உயர் காலப்பகுதி
from:1300 till: 1500 color:lightgrey text:பிற்காலப்பகுதி
from:1500 till: 2000 color:lightgrey shift:(13,10) text:நவீன காலம்
from:1500 till: 1800 color:lightgrey text:ஆரம்ப நவீன காலம்
from:1800 till: 2000 color:lightgrey text:பின் நவீன காலம்
from:1900 till: 2000 color:lightgrey shift:(-1,13) text:சமகாலம்
bar:Dynasties
from:632 till: 661 color:age shift:(13,10) text:ராசிதூன்
from:661 till: 750 color:era text:உமையாக்கள்
from:750 till: 1084 color:age text:அப்பாஸியர்கள்
from:1084 till: 1171 color:era text:பாதிமிக்கள்
from:1171 till: 1300 color:age text:அய்யூபிக்கள்
from:1300 till:1515 color:era shift:(0,10) text:மம்லூக்கியர்கல்
from:1300 till:1385 color:era text:பக்ரியர்
from:1385 till:1515 color:age text:புர்ஜீக்கள்
from:1515 till:1923 color:age shift:(10,10) text:ஆரம்ப நவீன பேரரசுகள்
from:1515 till:1790 color:age text:சபாவிட்கள்
from:1515 till:1790 color:age shift:(0,-10) text:மொகலாயர்கள்
from:1790 till:1923 color:age text:உதுமானியர்கள்
bar:Period
from:620 till: 630 color:lightgrey shift:(13,10) text:நகர அரசுகள்
from:630 till: 750 color:lightgrey text:பேரரசுகள்
from:750 till: 900 color:lightgrey text:உலகளாவிய பரவல்
from:900 till: 1500 color:lightgrey text:அதிகார பரவலாக்கம்
from:1500 till: 1910 color:lightgrey text:வீழ்ச்சி
from:1910 till: 2000 color:lightgrey text:தேசியம்
</timeline>
::: *இங்கு குறிப்பிடப்பட்ட ஆண்டுகள் கிட்டிய மதிப்பீடுகளாகும்*
::